 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2024. gada 31. jūlijā Nr. 438**

(protokols Nr. 14, 39. p.)

**Par dzīvojamai mājai Veidenbauma ielā 1, Madonā, Madonas novadā, funkcionāli nepieciešamā zemesgabala pārskatīšanas uzsākšanu**

 Madonas novada pašvaldībā saņemts SIA “Madonas namsaimnieks” iesniegums (reģistrēts Madonas novada pašvaldībā ar reģ. Nr. 2.1.3.1/23/3133) par daudzdzīvokļu dzīvojamai mājai Veidenbauma ielā 1, Madonā, funkcionāli nepieciešamā zemesgabala noteikšanu, atbilstoša lēmuma pieņemšanu un iesniegšanu Valsts zemes dienestā atsavināmās zemes noteikšanai un reģistrēšanai.

Madonas novada pašvaldība konstatē sekojošu:

1. Īpašuma tiesības uz būvju nekustamo īpašumu Veidenbauma iela 1, Madonā, Madonas novadā, kadastra Nr. 7001 501 0125, kura sastāvā ir dzīvojamā māja ar kadastra apzīmējumu 7001 001 1146 001, kura sastāv no 10 dzīvokļu īpašumiem un viena neapdzīvojamo telpu īpašuma, un saimniecības ēkas ar kadastra apzīmējumu 7001 001 0924 002, nostiprinātas Madonas pilsētas zemesgrāmatā nodalījumā Nr. 658.
2. Namīpašuma ar adresi Veidenbauma iela 1 dzīvojamā māja ar kadastra apzīmējumu 7001 001 1146 001 atrodas uz zemes vienības ar kadastra apzīmējumu 7001 001 1146 Saules iela 30, Madona, un saimniecības ēka ar kadastra apzīmējumu 7001 001 0924 002 atrodas uz zemes vienības ar kadastra apzīmējumu 7001 001 0924 Patkules iela 3.
3. Nekustamā īpašuma Saules iela 30 ar kadastra Nr. 7001 001 1146 īpašuma tiesības nostiprinātas uz juridiskas personas vārda, Madonas pilsētas zemesgrāmatas nodalījumā Nr. 572 . Nekustamā īpašuma Patkules iela 3 ar kadastra Nr. 7001 001 0924 īpašuma tiesības zemesgrāmatā ir nostiprinātas uz valsts vārda Madonas pilsētas zemesgrāmatas nodalījumā Nr. 559.
4. Iesniegumam ir pievienota 28.06.2023. kopsapulces protokola Nr. 21 pielikuma Nr. 7 kopija, saskaņā ar kuru dzīvokļu īpašnieku kopība nolēma izmantot zemes atsavināšanas tiesības atbilstoši Piespiedu dalītā īpašuma privatizētajās daudzdzīvokļu mājās izbeigšanas likumam un izteica vēlmi iegūt īpašumā mājai funkcionāli nepieciešamo zemesgabalu atbilstoši iesniegumam pievienotajam plānam, kā arī 01.04.2002. dzīvojamās mājas pārvaldīšanas pilnvarojuma līguma Nr. 14-2002 kopija.

Izvērtējot SIA “Madonas namsaimnieks” iesniegtos dokumentus un pašvaldības rīcībā esošos dokumentus un ņemot vērā Madonas novada teritorijas plānojumu 2013.-2025. gadam Madonas pilsētā; pamatojoties uz likuma “Par valsts un pašvaldību dzīvojamo māju privatizāciju” 28. panta trešo daļu, Piespiedu dalītā īpašuma privatizētajās daudzdzīvokļu mājās izbeigšanas likuma 5. panta ceturto un piekto daļu, Madonas novada pašvaldības saistošajiem noteikumiem Nr. 12 “Par dzīvojamai mājai funkcionāli nepieciešamā zemesgabala pārskatīšanu”, Ministru kabineta 2015. gada 8. septembra noteikumu Nr. 522 “Privatizējamai dzīvojamai mājai funkcionāli nepieciešamā zemes gabala noteikšanas kārtība” 3., 7., 18., 21. punktu, Ministru kabineta 2013. gada 30. aprīļa noteikumu Nr. 240 ”Vispārīgie teritorijas plānošanas, izmantošanas un apbūves noteikumi”11. punktu, ņemot vērā 17.07.2024. Uzņēmējdarbības, teritoriālo un vides jautājumu komitejas atzinumu, atklāti balsojot**: PAR – 15** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gatis Teilis, Iveta Peilāne, Kaspars Udrass, Māris Olte, Sandra Maksimova, Valda Kļaviņa, Vita Robalte), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Uzsākt pārskatīt dzīvojamai mājai Veidenbauma ielā 1, Madonā, Madonas novadā, funkcionāli nepieciešamā zemesgabala robežas.
2. Lēmums par zemesgabala pārskatīšanas uzsākšanu publicējams Madonas novada pašvaldības tīmekļvietnē [www.madona.lv](http://www.madona.lv).

*Pielikumā: Funkcionāli nepieciešamā zemesgabala projekts.*

 Domes priekšsēdētājs A. Lungevičs

*Čačka 28080793*